stanford-oval/wikipedia huggingface dataset:
אלפרד רניי
קורות חיים

לאחר שסיים את חוק לימודיו בבית הספר התיכון, נאלץ רניי לעבוד במספנה, בגלל חוקי הנומרוס קלאוזוס שהגבילו את מספר היהודים שהורשו ללמוד באוניברסיטאות. לאחר שניצח בתחרות במתמטיקה וביוונית הורשה ללמוד באוניברסיטה בשנת 1939. ב־1944 גויס לשירות העבודה (עבודות כפייה לגברים ייהודים במסגרת הצבא ההונגרי), אך הצליח להימלט ממנו. לאחר הבריחה, השיג רניי מסמכים מזויפים שבעזרתם הסתתר בבודפשט והתחמק ממעצר במשך חצי שנה. כשהוריו נלקחו לגטו בודפשט, הסתנן רניי לשם, והצליח להוציא אותם החוצה בחשאי.
ב־1945 השלים דוקטורט באוניברסיטת סגד שבעיר סגד, תחת הנחייתו של פרידיש ריס, עבור עבודתו על טור פורייה. ב־1946 נסע ללנינגרד כדי ללמוד אצל יורי ליניק ואיוואן וינוגרדוב. הוא למד שם את תורת המספרים במהירות, ואף הוכיח משפט חשוב הקשור בהשערת גולדבך: קיים מספר  \ K, כזה שניתן לבטא באמצעותו כל מספר זוגי כסכום של מספר ראשוני ומספר שני שניתן לביטוי כמכפלה של לא יותר מ־ \ K ראשוניים.
ב־1948 פגש רניי באמסטרדם את חברו משכבר הימים פאול ארדש, פגישה שהובילה לשיתוף פעולה נרחב, שכלל 32 מאמרים משותפים יחד עם ארדש, ביניהם 8 מאמרים שהיוו פריצת דרך בתורת הגרפים אודות תורת הרשתות האקראיות. רניי הוא גם המקור למשפט המיוחס לעיתים לארדש (שבעצמו ציטט את רניי): "מתמטיקאי הוא מכונה שהופכת כוס קפה למשפט מתמטי".
כשחזר להונגריה הקדיש את זמנו לתורת ההסתברות, שהייתה תחום המחקר העיקרי בחייו. עם חזרתו הוא גם ייסד את המכון המתמטי באקדמיה ההונגרית למדעים שבבודפשט ב־1949, ועמד בראשו עד מותו ב־1970. הוא נבחר גם כחבר נספח (1949) וחבר מן המניין (1956) באקדמיה ההונגרית למדעים לפני שנים אחדות הוסב שם המכון, וכיום הוא נקרא על שמו של רניי.
בתורת האינפורמציה הוא הציג את מושג אנטרופיית רניי, שהיא הכללה של אנטרופיית שנון.
הערות שוליים

↑  Paul Erd˝os: The Master of Collaboration
| --- | --- |
בקרת זהויות :  NLI: 987007277163605171  PLWABN: 9810646888105606  BIBSYS: 90354906  BNE: XX1414800  BnF: cb12157698j (data)  CANTIC: a10344858  CiNii: DA01616353  GND: 107075164  ICCU: VIAV094803  ISNI: 0000 0001 1556 6267  LCCN: n50051044  MGP: 51155  NDL: 00454005  NKC: mzk2002148066  NLA: 35448348  NSK: 000060189  NTA: 098771701  RERO: 02-A003775357  SELIBR: 235950  SUDOC: 030091047  VIAF: 36956448   WorldCat (עם VIAF): 36956448
אלישב בהרב

| --- | --- |
אין תמונה חופשית
 לידה:  1976 (בן 48 בערך) שדמות מחולה, ישראל ישראל
 מדינה:  ישראל 
 השתייכות:   צבא הגנה לישראל
 תקופת הפעילות:  מ-1995
 דרגה:    אלוף-משנה
 תפקידים בשירות
 מפקד סיירת גולני  מפקד גדוד 13  ראש ענף חי"ר במרכז לאימונים טקטיים  קצין אג"ם של אוגדת הבשן  מפקד חטיבת יפתח  מדריך בפו"ם
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן  מלחמת חרבות ברזל
 
אלישב בהרב (נולד בשנת 1976) הוא קצין בצה"ל בדרגת אלוף-משנה, המשמש מדריך בפו"ם. קודם לכן שימש מפקד חטיבת יפתח, קצין אג"ם של אוגדת הבשן, מפקד גדוד 13 ומפקד סיירת גולני.
ביוגרפיה

בהרב נולד וגדל בשדמות מחולה. התגייס לצה"ל בשנת 1995, ושובץ בחטיבת גולני. עבר את הגיבוש ליחידות החטיבתיות והתקבל לסיירת גולני. עבר הכשרה כלוחם, קורס מ"כים חי"ר וקורס קציני חי"ר. בסיום הקורס מונה למפקד מחלקה בגדוד 12, ולקח חלק בלחימה בדרום לבנון. בהמשך שימש כמפקד פלוגה ג' בגדוד 12, והוביל אותה בלחימה כנגד הטרור הפלסטיני באינתיפאדה השנייה, בין היתר במהלך מבצע חומת מגן. בשלהי מלחמת לבנון השנייה מונה למפקד סיירת גולני, והוביל אותה בלחימה כנגד החזבאללה ובהמשך כנגד הטרור הפלסטיני באיו"ש, את תפקידו סיים בשנת 2007. לאחר מכן מונה למפקד מחזור בבא"ח גולני.
ב-5 במאי 2011 הועלה לדרגת סא"ל ומונה למפקד גדוד 13, והוביל אותו בין השאר בפעילות מבצעית ברצועת עזה, בתפקידו שימש עד יולי 2013. בהמשך שימש כראש ענף חי"ר במרכז לאימונים טקטיים (מא"ט) במל"י בין השנים 2013–2014. לאחר מכן מונה לקצין אג"ם של עוצבת הבשן, ושימש בתפקיד בין השנים 2014–2016. בשנת 2016 הועלה לדרגת אל"ם ומונה למפקד חטיבת יפתח. במהלך תפקידו כמפקד החטיבה, התמודד בשנת 2017, עם מקרה שבו במהלך אימון גדודי, סירב מפקד פלוגה בחטיבה להעיר את חייליו ולהובילם לתרגיל, בטענה שחייליו לא ישנו די שעות כנדרש. בעקבות כך הדיח את מפקד הפלוגה, בגיבויו של מפקד עוצבת הבשן, יניב עשור, וזכה על כך לתמיכת מפקד פיקוד הצפון, יואל סטריק, שאישר את ההחלטה. בתפקיד זה שירת עד 19 ביולי 2018. בשנת 2018 מונה למדריך בפו"ם.
במלחמת חרבות ברזל שימש כקצין התכנון בחפ"ק מפקד אוגדה 99.
חיים אישיים

בהרב מתגורר בעלי, נשוי למרים (בתו של צביקי בר-חי) ואב ל-9 ילדים.
הערות שוליים

↑  אמיר בוחבוט‏, מ"פ במילואים התעקש על שש שעות שינה לחייליו, סירב פקודה - והושעה, באתר וואלה, 1 ביוני 2017
↑  אמיר בוחבוט, "שבוע הרעב" של לוחמי סיירת גולני, באתר nrg‏, 10 בפברואר 2007
↑  עמרי חפץ ואביתר אורן, "אני חוזר לגדוד", במחנה, 29 במרץ 2012, עמוד 22
↑  אמיר בוחבוט, סיירת גולני ב"קן הצרעות" הפלשתיני, באתר nrg‏, 25 באפריל 2007
↑  אורנית עצר, לוחמי גולני בעבר ובהווה פרצו דרך לאנדרטה, באתר ערוץ 7, 29 ביולי 2010
↑  מאיה שבאלבו, ‏כבשו את צפת והגולן: כך נראה התרגיל הענק של גולני, באתר ‏מאקו‏, 4 ביולי 2013
↑  אמיר בוחבוט‏, תחקיר הפיגוע בדרום: המחבלים התכוונו לבצע מסע הרג, באתר וואלה, 18 ביוני 2012
↑  יוחאי עופר, עדי האופי לבית המשפט: "בוכריס קצין ערכי", באתר nrg‏, 17 בינואר 2017
↑  ניר דבורי, המח"ט על ההדחה: "המ"פ פגע באמון בין המפקדים", רשת, 16 ביוני 2017
נמל התעופה הבין-לאומי מיניסטרו פיסטריני

נמל התעופה הבין-לאומי מיניסטרו פיסטריני (בספרדית: Aeropuerto Internacional Ministro Pistarini), המוכר יותר כ"נמל התעופה של אסייסה" (בספרדית: Aeropuerto de Ezeiza), הוא הגדול מבין שני שדות התעופה הציבוריים המשרתים את אזור המטרופולין של בואנוס איירס והוא נמל התעופה הבין-לאומי הראשי של ארגנטינה. הוא ממוקם בעיר אסייסה (Ezeiza), בפרובינציית בואנוס איירס, כ-35 ק"מ דרומית-מערבית לבירה בואנוס איירס. שדה התעופה השני של בואנוס איירס נקרא אארופארקה חורחה ניוברי, והוא משמש לטיסות פנימיות בארגנטינה וכן ליעדים מקומיים בברזיל, צ'ילה, פרגוואי ואורוגוואי. החיבור ביניהם יכול להיעשות על ידי אוטובוס או מונית.
שדה התעופה מחולק לשלושה טרמינלים. טרמינל A משמש את רוב חברות התעופה הבין-לאומיות, טרמינל B משמש באופן בלעדי את אארולינאס ארחנטינס, וטרמינל C הוא לטיסות שכר וכן מסוף מטענים.
נמל התעופה הבין-לאומי מיניסטרו פיסטריני הוא היחיד באמריקה הלטינית שמפעיל טיסות לחמש היבשות (אפריקה, אמריקה, אסיה, אירופה ואוקיאניה).
היסטוריה

פרויקט שדה התעופה היה של הגנרל חואן פיסטריני, שהגיש את פרויקט הבנייה שלו בתקופת היותו שר העבודות הציבוריות. התוואי אושר בחוק 12.285, ב-30 בספטמבר 1935, הוא היה אמור להיות שדה התעופה הגדול בעולם בזמנו והתלבטו היכן לבנותו, האם במקום בו נמצא כיום רחוב חנרל פס או בריו דה לה פלטה עצמו. מדידות של תחנות מזג אוויר גילו כי כאשר יש מזג אוויר רע או ערפל, אין הבדל משמעותי בין שני המקומות. לבסוף נבחר השטח הנוכחי בעיקר כי סוג האדמה הנוח יותר של המקום הביא לחיסכון של מיליוני דולרים וחודשים רבים של עבודה. זאת למרות שהאזור סובל מהצפות וערפל במשך החורף, אף כי בהווה גורמים אקלימיים אלו לא מפריעים להפעלתו הרגילה של שדה התעופה.
השדה נפתח רשמית ב-30 באפריל 1949, בתקופת נשיאותו הראשונה של חואן דומינגו פרון, וכצפוי, נמל התעופה הבין-לאומי של אסייסה היה בזמנו הגדול ביותר בעולם.
בשנת 2009 עברו בנמל 7.92 מיליון נוסעים.
ראו גם

אארופארקה חורחה ניוברי
אלגברת הטנזורים

באלגברה מופשטת, אלגברת הטנזורים של מרחב וקטורי היא האלגברה (האסוציאטיבית עם איבר יחידה) החופשית מעליו.
הגדרה

יהי  V מרחב וקטורי מעל שדה  \mathbb {F} . אלגברת הטנזורים של  V היא  T(V)=\mathbb {F} \oplus V\oplus (V\otimes V)\oplus ..., עם פעולת הכפל בתור המכפלה הטנזורית (מעל  \mathbb {F} ).
מבנייה זו מתקבלת אלגברה אסוציאטיבית עם יחידה.
כאשר המרחב V הוא סוף ממדי עם בסיס  \{v_{1},...,v_{n}\}, אלגברת הטנזורים היא האלגברה החופשית ביוצרים  v_{1},...,v_{n}, כלומר אלגברת הפולינומים הלא-קומוטטיביים ביוצרים האלה. החלפת בסיס משרה אוטומורפיזם של האלגברה.
אוניברסליות

כאמור, אלגברת הטנזורים היא האלגברה החופשית מעל  V. פירושו של דבר הוא שהאלגברה מקיימת תכונה אוניברסלית:  כל העתקה ליניארית מ- V לאלגברה כלשהי  A "עוברת" דרך  T(V), כלומר קיים הומומורפיזם (יחיד)  {\hat {f}}:T(V)\rightarrow A כך שהדיאגרמה הבאה מתחלפת:
(כאשר  i:V\hookrightarrow T(V) העתקת ההכלה).
כרגיל עם תכונות אוניברסליות, יש מבנה חופשי אחד לכל היותר, עד כדי איזומורפיזם; אלגברת הטנזורים היא המבנה החופשי הזה.
מנות אלגברת הטנזורים

כל אלגברה מתקבלת כאלגברת מנה של האלגברה הטנזורית המתאימה למרחב וקטורי כלשהו.
בשל היותה האלגברה הכללית ביותר (כזו שלא מקיימת יחסים לא טריוויאליים, פרט לאלו שכל אלגברה אסוציאטיבית מחויבת לקיים), ניתן "לכפות" עליה יחסים ואף זהויות (כמו קומוטטיביות) ולקבל אלגברות ידועות אחרות. דוגמאות מפורשות לאלגברות כאלה הן האלגברה הסימטרית (בה מוסיפים יחסים מהצורה  v\otimes w-w\otimes v) - זוהי האלגברה החופשית הקומוטטיבית הכללית ביותר, ואלגברת קליפורד - בה מוסיפים יחסים מהצורה  v\otimes v-q(v), עבור תבנית ריבועית  q.
דירוג

אלגברת הטנזורים היא אלגברה מדורגת לפי אורך הטנזורים. מפורשות, המרחבים  T^{k}(V)=V\otimes ...\otimes V (מכפלה k פעמים) הם המרכיבים ההומוגניים, והאלגברה אמנם מדורגת משום שהעתקת הכפל מוגדרת לטווח הנכון:  T^{k_{1}}(V)\otimes T^{k_{2}}(V)\rightarrow T^{k_{1}+k_{2}}(V) על ידי מכפלה טנזורית.
ניתן גם להציג דירוגים אחרים, כדוגמת  \mathbb {Z} /2\mathbb {Z} -דירוג, על ידי  T(V)=T_{0}(V)\oplus T_{1}(V), כאשר  T_{0}(V)={\underset {2|k}{\bigoplus }}{{T}^{k}(V)} החלק הזוגי של  T(V), ו- T_{1}(V)={\underset {2\nmid k}{\bigoplus }}{{T}^{k}(V)} החלק האי-זוגי.
ראו גם

מכפלה טנזורית
טנזור
| --- | --- |
בקרת זהויות :  NKC: ph276802 
Universal property of the tensor algebra
אלכסנדר אופרין

| --- | --- |

 לידה:  2 במרץ 1894 אוגליץ', באימפריה הרוסית
 פטירה:  21 באפריל 1980 (בגיל 86) מוסקבה, ברה"מ 
 ענף מדעי:  ביוכימיה
 מקום מגורים:  רוסיה
 מקום קבורה:  בית העלמין נובודוויצ'יה (סנקט פטרבורג) 
 מקום לימודים:  אוניברסיטת מוסקבה 
 מוסדות:  אוניברסיטת מוסקבה (1942–1960)  Bach Institute of Biochemistry RAS 
 תלמידי דוקטורט:  Mikheil Bokuchava, Boris Vardapetyan 
 פרסים והוקרה:  פרס קלינגה (1976)  מדליית הזהב של לומונוסוב (1979)  גיבור העמל הסוציאליסטי (1969)  עיטור הדגל האדום של העמל  מדליה להנצחת 100 שנים להולדתו של לנין  מדליה להנצחת 800 שנים לייסוד מוסקבה  דרגה שנייה במסדר המלחמה הפטריוטית  פרס לנין  מדליה לגבורת העמל במלחמת המולדת הגדולה 1941–1945  עיטור מלחמת המולדת  Empresa de Ferrocarriles Ecuatorianos  עיטור לנין 
 תרומות עיקריות
 חקר מוצא החיים
 
אלכסנדר איוונוביץ אוֹפָּרין (ברוסית: Александр Иванович Опарин; ‏2 במרץ 1894 – 21 באפריל 1980) היה ביוכימאי סובייטי, ממייסדי חקר מוצא החיים.
ביוגרפיה

אופרין נולד באוגליץ' שבאימפריה הרוסית (בתחומי רוסיה של ימינו). סיים את לימודיו באוניברסיטת מוסקבה בשנת 1917. בשנת 1924 הציג תאוריה להתפתחות החיים על פני כדור הארץ הקדום על ידי אבולוציה כימית הדרגתית של תרכובות אורגניות. בשנת 1935 ביחד עם אלכסיי באך הקים את מכון RAS לביוכימיה. בשנת 1946 התקבל כחבר באקדמיה הסובייטית למדעים. בשנת 1970 נבחר לנשיא הארגון הבינלאומי לחקר ראשית החיים.
בשנת 1974 זכה בפרס לנין ובשנת 1976 זכה בפרס קלינגה.
נפטר בשנת 1980 ונקבר במוסקבה.
מודל אופרין

אופרין מכונה לעיתים כ"דרווין של המאה ה-20" בזכות התאוריה פורצת הדרך שלו על מוצא החיים. תאוריה זו מהווה את הבסיס התאורטי לתחום גם כיום. אופרין הציג מספר הנחות יסוד:
אין הבדל מהותי בין חומר חי וחומר חסר-חיים. לכן חיים יכלו להיווצר מחומרים רגילים בתהליך של אבולוציה כימית.
חומרי הבסיס לחיים על כדור הארץ הקדום היו דומים לאלו הנמצאים במערכת השמש, כגון בענקי הגזים צדק ושבתאי אשר מכילים מתאן, אמוניה, מימן ומים.
בתחילה היו בנמצא תרכובות אורגניות פשוטות באוקיינוסים אשר יצרו את המרק הקדמון. בהדרגה עלתה רמת המורכבות של תרכובות אלו בתגובות כימיות רגילות אשר אפשרו קטליזה של תגובות כימיות נוספות ויצירה של מערכות מסודרות ואוטוקטליזה.
תחרות על המשאבים ומולקולות הבסיס גרמה לברירה טבעית אשר הניעה את המשך תהליך העלייה במורכבות ויצירת מגוון המינים קיים כיום.
אופרין היה הראשון להגדיר את השלבים הראשוניים של התפתחות חיים ולהציע מנגנון כללי לתהליך.
כתביו המרכזיים

"The Origin of Life on Earth"
"Life, Its Nature, Origin and Evolution"
"The History of the Theory of Genesis and Evolution of Life"
כתיבת ערכים באנציקלופדיה הסובייטית הגדולה.
ראו גם

המרק הקדום
מוצא החיים
ניסוי מילר-יורי
הערות שוליים

↑  חוקי הכימיה ביקום שווים לאלה שעל כדור הארץ, דבר, 27 במאי 1975
| --- | --- |
בקרת זהויות :  NLI: 987007266280505171  PLWABN: 9810645651705606  BIBSYS: 90111854  BNC: 000200836  BNE: XX1053641  BnF: cb12275646d (data)  CiNii: DA00684041  GND: 118736353  ICCU: RAVV074970  ISNI: 0000 0001 2124 5726  LCCN: n50004179  LNB: 000205887  NDL: 00451790  NKC: jn19990210471  NLA: 35399734  NLK: KAC2018N5580  NTA: 071725687  RERO: 02-A021774621  SELIBR: 81733  SNAC: w67b6ngv  SUDOC: 03156626X  Trove: 939263  VIAF: 290918603   WorldCat (עם VIAF): 290918603
אלפרד רולר

| --- | --- |

 לידה:  2 באוקטובר 1864 ברנו, האימפריה האוסטרית 
 פטירה:  21 ביוני 1935 (בגיל 70) וינה, אוסטריה הפדרלית 
 מקום קבורה:  בית הקברות המרכזי בווינה 
 מקום לימודים:  האקדמיה לאמנויות בווינה 
 בן או בת זוג:  מילבה רולר 
 
אלפרד רולר (בגרמנית: Alfred Roller‏; 2 באוקטובר 1864 - 21 ביוני 1935) היה מעצב תפאורה, צייר ואמן גרפי אוסטרי.
חיים ועבודה

רולר נולד בברנו שבמוראביה. תחילה למד ציור באקדמיה לאמנויות יפות בווינה אצל כריסטיאן גריפנקרל ואדוארד פיתנר פון ליכטנפלס, אך בסופו של דבר עזב את האקדמיה. בשנת 1897 הקים את הזצסיון הווינאי יחד עם קולומן מוזר, יוזף מריה אולבריך, יוזף הופמן, גוסטב קלימט ואמנים אחרים שדחו את הסגנון האקדמי הרווח של האמנות. הוא הפך לפרופסור לציור באוניברסיטה לאמנויות יישומיות בווינה בשנת 1899, ונשיא הזצסיון בשנת 1902.
בתחילת דרכו רולר היה פעיל מאוד כמעצב גרפי ושרטט. הוא עיצב מספר עטיפות ותמונות עבור כתב העת Ver Sacrum של הזצסיון, כמו גם את הכרזות לתערוכות הרביעית, הארבע עשרה והשישה עשר. הוא גם תכנן את עיצוב התערוכות עצמן.
בשנת 1902 הוצג רולר בפני המלחין גוסטב מאהלר על ידי קרל מול. רולר הביע עניין בעיצוב הבמה והראה למהלר כמה רישומים שהוא עשה עבור טריסטן ואיזולדה של וגנר. מאהלר התרשם והחליט להעסיק את רולר לעיצוב הסטים להפקה חדשה של היצירה. ההפקה, שהועלתה לראשונה בפברואר 1903, זכתה להצלחה גדולה. רולר המשיך לעצב תפאורות להפקות של מאהלר.
בשנת 1906 התחתן עם ציירת הזצסיון הווינאי מילבה רולר ונולדו להם שני בנים דיטריך (1909–2001) שהפך לרופא, אולריך (1911–1941) שהפך למעצב במה ומת במלחמת העולם השנייה בקרבות בברית המועצות, זמן קצר לאחר חג המולד 1941.
בסופו של דבר רולר עזב את הזצסיון ואת תפקיד ההוראה שלו כדי להתמנות למעצב הבמה הראשי באופרה הממלכתית של וינה, תפקיד אותו מילא עד 1909.
רולר היה אחראי על הציוד והתפאורה של האופרות של ריכרד שטראוס בווינה. מאוחר יותר התקיים שיתוף פעולה הדוק עם מקס ריינהרדט, איתו הוא היה גם מורה בסמינר בווינה משנת 1929.
ככל הנראה המעריץ הידוע ביותר של עבודתו של רולר היה אדולף היטלר, שבמקור רצה לעשות חניכה אצל רולר בשנת 1908 לאחר שעבר מלינץ לווינה. לצורך כך חבר מלינץ כתב מכתב המלצה לרולר. ורנר מייזר כתב בביוגרפיה שלו על היטלר כי רולר קיבל אז את היטלר לראיון. על פי המחקר של בריג'יט המן (וינה של היטלר, 1998), היטלר החמיץ הזדמנות זו. הוא פגש את רולר עשרים וחמש שנים לאחר מכן, לאחר שכבר הפך לקנצלר גרמניה.
בשנת 1920 ייסד רולר יחד עם ריכרד שטראוס ומקס ריינהרדט את פסטיבל זלצבורג.
בשנה שלפני מותו בשנת 1934, על פי בקשתו של היטלר, יצר רולר את התפאורה של פרסיפל של ביירות.
הוא נפטר בווינה בשנת 1935.
גלריה

כרזה
כרזת תערוכה
שער של מגזין הזצסיון
כרזה למלווה מלחמה
עיצוב במה לאופרה של וגנר
הערות שוליים

↑  "Roller, Alfred", daten.digitale-sammlungen.de
↑  Vereinigung Bildender Künstler Österreichs Secession [Hrsg.: Ver sacrum: Mittheilungen der Vereinigung Bildender Künstler Österreichs (1.1898)], digi.ub.uni-heidelberg.de (בגרמנית)
↑  Nachlassverzeichnis - U. Roller, data.onb.ac.at
| --- | --- |
בקרת זהויות :  NLI: 987007301512705171  BNE: XX1331399  BnF: cb12479042p (data)  GND: 118791036  ISNI: 0000 0001 1062 3568  LCCN: n96037438  LNB: 000011866  NKC: ola200206639  NTA: 162455305  RKD: 67816  SNAC: w6dv1wkx  SUDOC: 086007033  ULAN: 500043465  VIAF: 51790418   WorldCat (עם VIAF): 51790418
אלכסיי אובצ'ינין

| --- | --- |

אלכסיי אובצ'ינין, 2014
 לידה:  28 בספטמבר 1971 (בן 52) ריבינסק, ברית המועצות
 מידע כללי
 בשירות:  קוסמונאוט בשירות רוסקוסמוס
 לאום:  רוסי רוסיה
 השכלה:  Yeysk Higher Military Aviation Institute 
 עיסוק בעבר:  טייס קרב
 תקופת השירות:  2007–הווה (כ־17 שנים)
 דרגה:  לוטננט קולונל
 זמן שהייה בחלל:  374 ימים, 19 שעות ו-50 דקות
 מספר פעילות חוץ-רכבית:  1
 זמן שהייה בפעילות חוץ-רכבית:  6 שעות ודקוה
 משימות
 סויוז TMA-20M סויוז MS-10 סויוז MS-12
 / / /
 עיטורים
  גיבור הפדרציה הרוסית  עיטור ההצטיינות למען המולדת מדרגה 4
 
אלכסיי אובצ'ינין (ברוסית:Алексей Николаевич Овчинин ‏, נולד ב-28 בספטמבר 1971 בריבינסק) הוא קוסמונאוט רוסי. הוא השתתף בטיסות לתחנת החלל הבין-לאומית והיה חבר בכמה משלחות והיה מפקד משלחת מס' 60 לתחנת החלל הבין-לאומית.
ביוגרפיה

אלכסיי אובצ'ינין נולד בעיר ריבינסק  שבמחוז ירוסלבל. בגיל 14 הוא התחיל להשתתף בפעילות של מועדון טיס עירוני וקביל הסמכה להטיס מטוס. בשנת 1988 הוא התחיל ללמוד בבית ספר לטייסי חיל אוויר וסיים את הלימודים בשנת 1990 עם הסמכה "מהנדס-טייס". הוא שירת ביחידות שונות של חיל האוויר הרוסי. בשנת 2003 הוא התחיל לשרת ליחידה של חיל האוויר ליד מרכז גגארין להכשרת קוסמונאוטים.
בשנים 2004–2006 אובצ'ינין למד באקדמיה של חיל האוויר.
בפברואר 2007 אובצ'ינין החל קורס במרכז גגארין להכשרת קוסמונאוטים. לאחר סיומו הוא היה חבר ביחידת הקוסמונאוטים. הוא היה חבר בצוות גיבוי של מספר משימות.
במרץ 2016 אובצ'ינין היה מהנדס טיסת של חללית סויוז TMA-20M שהביאה לתחנת החלל את חברי משלחת מס' 47 לתחנת החלל הבין-לאומית החדשים (טימותי קופרה היה מפקד המשלחת). לאחר סיום עבודת המשלחת אובצ'ינין עבר למשלחת מס' 48 לתחנת החלל הבין-לאומית בפיקוד של ג'פרי ויליאמס. הוא חזר לכדור הארץ לאחר 172 ימים בחלל.
במרץ 2018 אובצ'ינין היה מפקד טיסה סויוז MS-10 שהייתה צריכה להביא לתחנת החלל את חברי משלחת מס' 57 לתחנת החלל הבין-לאומית החדשים. בשנייה ה-165 של הטיסה התרחשה תקלה במשגר והופעלה מערכת חילוץ אוטומטית. לאחר שחללית הגיע לגובה של 93 ק"מ אובצ'ינין דיווח על מצב חוסר כבידה. החללית התנתקה מהמשגר ונחתה בשלום.
במרץ 2019 אובצ'ינין היה מפקד טיסה סויוז MS-12 שהביאה לתחנת החלל את חברי משלחת מס' 59 לתחנת החלל הבין-לאומית החדשים (אולג קונוננקו היה מפקד המשלחת). לאחר סיום עבודת המשלחת אובצ'ינין עבר למשלחת מס' 60 לתחנת החלל הבין-לאומית והיה מפקד המשלחת. במהלך שהות בחלל הוא ביצע פעילות חוץ רכבית באורך של כ-6 שעות. הוא חזר לכדור הארץ לאחר 202 ימים בחלל.
אובצ'ינין צפוי לטוס לחלל בחללית סויוז MS-26 בספטמבר 2024.
אובצ'ינין ומשפחתו מתגוררים בעיר הכוכבים.
אלגברת אזומיה

בתורת החוגים, אלגברת אָזוּמַיָה מעל חוג קומוטטיבי  C היא מודול נאמן פרויקטיבי נוצר סופית  A, שעבורו ההעתקה הטבעית  A\otimes _{C}A^{\operatorname {op} }\rightarrow \operatorname {End} _{C}(A) היא איזומורפיזם. בפרט, כל אלגברת אזומיה היא ספרבילית, ובשל כך נקראו אלגברות אלה בעבר 'אלגברות ספרביליות מרכזיות'.
אם חוג הבסיס  C הוא שדה, אלגברות אזומיה אינן אלא אלגברות פשוטות מרכזיות. הן מהוות, אם כך, הכללה של מושג יסודי זה באופן המאפשר את המניפולציות הסטנדרטיות של מעבר לחוג מנה וכדומה.
המושג הוצג לראשונה על ידי המתמטיקאי היפני גורו אזומיה במאמר מ-1951.
מבוא

כל חוג  A פועל על עצמו על ידי כפל משמאל:  a\mapsto \ell _{a} היא הומומורפיזם של חוגים  A\rightarrow \operatorname {End} (A), כאשר  \ell _{a}:x\mapsto ax. עובדה זו נכונה גם כשרואים בחוג אלגברה מעל חוג קומוטטיבי  C. באותה עת, האלגברה המנוגדת  A^{\operatorname {op} } פועלת על  A על ידי כפל מימין, באופן המגדיר הומומורפיזם טבעי מן המכפלה הטנזורית לחוג האנדומורפיזמים,  A\otimes _{C}A^{\operatorname {op} }\rightarrow \operatorname {End} _{C}(A), לפי  (a\otimes b)(x)=axb. באופן כללי ההומומורפיזם הזה אינו חד-חד-ערכי (למשל, אם  A קומוטטיבי ומכיל ממש את  C, אז הטנזורים  1\otimes a,\,a\otimes 1 שונים זה מזה אבל פעולתם זהה), וגם אינו על (יש הומומורפיזמים שלא ניתן לממש כצירוף של פעולות כפל מימין ומשמאל). התכונה העיקרית של אלגברות אזומיה היא שעבורן האלגברה מתארת את הפעולות על עצמה באופן מלא.
פונקציית הדרגה

מכיוון ש- C קומוטטיבי, חוג המנה  C/P הוא תחום שלמות לכל אידיאל ראשוני  P של  C, ויש לו שדה שברים  q(C/P). לכל אלגברה  A שהיא מודול סופי מעל  C, הרחבת הסקלרים  A\otimes _{C}q(C/P) היא אלגברה מעל שדה, שיש לה כמובן ממד, שהוא "הדרגה של  A ב- P".
בכל אלגברת אזומיה, הדרגה קבועה על מרכיבי הקשירות של הספקטרום של  C, והאלגברות  A\otimes _{C}q(C/P) כולן פשוטות מרכזיות, מממד סופי. בפרט, כל המנות  A/MA, עבור האידיאלים המקסימליים  M של  C, הן אלגברות פשוטות מרכזיות (הרי אם  M אידיאל מקסימלי חוג המנה  C/M הוא שדה, ו- A\otimes _{C}C/M=A/MA). ההנחה האחרונה כמעט מספיקה לאפיון אלגברות אזומיה: אם כל המנות  A/MA הן אלגברות פשוטות מרכזיות, והדרגה קבועה, אז  A אזומיה (נעיר שהספקטרום קשיר אם ורק אם אין ב- C אידמפוטנטים, ובמקרה כזה הדרגה הקבועה וההתנהגות מעל האידיאלים המקסימליים שקולים לתכונת אזומיה).
תכונות בסיסיות

אם  A אזומיה מעל  C, אז  C שווה למרכז של  A. כל אלגברת מנה של אלגברת אזומיה היא אזומיה. כל הרחבת סקלרים (בחוג קומוטטיבי) היא אלגברת אזומיה. המכפלה הטנזורית של שתי אלגברות אזומיה מעל אותו חוג היא אלגברת אזומיה.
לכל אידיאל  J של אלגברת אזומיה  A מעל  C מתקיים  J=(J\cap C)A, ולכן יש התאמה מושלמת בין האידיאלים של האלגברה לבין האידיאלים של המרכז, לפי  I\mapsto IA,\,J\cap C\leftarrowtail J.
אלגברות אזומיה מקיימות את תכונת המרכֵּז הכפול: תהי  A אלגברת אזומיה מעל  C, שהיא תת-אלגברה של אלגברה  B כלשהי. אז  A\otimes C_{B}(A)\cong B. אם, בנוסף לזה,  B היא אלגברת אזומיה, אז  C_{B}(C_{B}(A))=A.
כל הומומורפיזם של אלגברות אזומיה מעל (אותו חוג)  C הוא שיכון, ואם יש לאלגברות אותה דרגה (בכל מרכיב קשירות של הספקטרום), אז זהו איזומורפיזם.
אם כל מודול פרויקטיבי מדרגה 1 מעל  C הוא חופשי (תכונה זו מתקיימת כמובן אם  C הוא שדה), אז אלגברות אזומיה מקיימות את משפט סקולם-נתר: כל אוטומורפיזם של  A הוא פנימי (כלומר, הצמדה באיבר הפיך).
משפט ארטין-פרוצ'סי מאפיין אלגברות אזומיה בשפת הזהויות הפולינומיות: חוג  R הוא אזומיה, אם ורק אם הוא מקיים את כל הזהויות שמקיים חוג המטריצות  \operatorname {M} _{n}(\mathbb {Z} ), ואף תמונה הומומורפית שלו אינה מקיימת את כל הזהויות שמקיים חוג המטריצות  \operatorname {M} _{n-1}(\mathbb {Z} ).
חבורת בראוור

כל אלגברת מטריצות מעל  C היא אלגברת אזומיה. באופן כללי מעט יותר, אם  P מודול פרויקטיבי נאמן מעל  C, אז  \operatorname {End} _{C}(P) היא אלגברת אזומיה. כדי להפטר מן הדוגמאות הטריוויאליות האלה, מגדירים יחס שקילות בין אלגברות אזומיה מעל  C: האלגברות  A ו- B דומות אם יש מודולים פרויקטיביים  P ו- Q כך ש- A\otimes \operatorname {End} _{C}(P)\cong B\otimes \operatorname {End} _{C}(Q). המכפלה הטנזורית מוגדרת היטב על מחלקות השקילות של היחס הזה, ומאפשרת להגדיר את חבורת בראוור  \operatorname {Br} (C) של  C כאוסף מחלקות השקילות, עם הכפל שהוא המכפלה הטנזורית. המחלקה של  C היא איבר היחידה של המונויד המתקבל. מכיוון ש- A\otimes A^{\operatorname {op} } טריוויאלי לפי ההגדרה, האלגברה המנוגדת היא ההפכית של  A, ולכן חבורת בראוור היא חבורה, כמתחייב משמה, והיא אבלית, ואפילו מפותלת.
ההתאמה  C\mapsto \operatorname {Br} (C) היא פונקטור קווריאנטי. בפרט, אם  C\subseteq C' הרחבה של חוגים קומוטטיביים, אז העתקת הצמצום  [A]\mapsto [A\otimes _{C}C'] היא הומומורפיזם  \operatorname {res} _{C'/C}:\operatorname {Br} (C)\mapsto \operatorname {Br} (C'). הצמצום קשור למְרכְּזים באופן הבא: אם  A אלגברת אזומיה מעל  C, ו- K תת-חוג קומוטטיבי של  A (שהוא אלגברה מעל  C), כך ש- A פרויקטיבי מעל  K, אז המרכז  C_{A}(K) אזומיה מעל  K, ו- A\otimes _{C}K\sim C_{A}(K).
אם  C' היא אלגברה ספרבילית מעל  C שהיא פרויקטיבית מדרגה קבועה  n, אז אפשר להגדיר העתקה בכיוון ההפוך,  \operatorname {cor} _{C'/C}:\operatorname {Br} (C')\mapsto \operatorname {Br} (C), וההרכבה  \operatorname {cor} _{C'/C}\circ \operatorname {res} _{C'/C} (בסדר זה דווקא) אינה אלא פעולת הכפל ב- n.
חבורת בראוור של תחום הערכה בדידה שלם  R שווה לזו של שדה השאריות.
אלגבראות אזומיה נגזרות

במאמר פורץ דרך מ-2010, הציע טואן הכללה נגזרת של המושג אלגברת אזומיה. בהינתן חוג קומוטטיבי סימפליצאלי  A, ואלגברה דיפרנציאלית מדורגת  B מעל  A, אומרים כי  B היא אלגברת אזומיה נגזרת מעל  A אם מתקיימים שני התנאים:
כאיבר של הקטגוריה הנגזרת  D(A), מתקיים כי  B הוא יוצר קומפקטי של  D(A).
ההעתקה הטבעית  B\otimes _{A}^{L}B\to RHom_{A}(B,B) ב- D(A) היא איזומורפיזם.
אלפרד רתל

| --- | --- |

 לידה:  15 במאי 1816 אאכן, הקונפדרציה הגרמנית 
 פטירה:  1 בדצמבר 1859 (בגיל 43) דיסלדורף, הרפובליקה הפדרלית של גרמניה 
 מקום קבורה:  Golzheimer Friedhof 
 צאצאים:  אלזה זון-רתל 
 
אלפרד רתל (בגרמנית:Alfred Rethel‏;  15 במאי 1816 – 1 בדצמבר 1859) היה צייר גרמני, שעסק בהמחשת אירועים היסטוריים.